Kultuuriministeerium Teie 18.01.2023 nr 1-11/89-1

Meie 26.01. 2023 nr 1-9/2

Kultuuriministeeriumi eelnõu kooskõlastamine

Oleme tutvunud ja läbi arutanud Kultuuriministeeriumi määruse „Rahvaraamatukogudele riigieelarvest finatseeritavate rahvaraamatukogude arendusprojektide toetamise tingimused ja kord“ eelnõu.

Määruse eelnõu seletuskirjas on välja toodud eesmärgid, mis aitavad rahvaraamatukogudel kiirenda oma arengut ning viia teeninduse kvaliteet tänapäevastele võimalustele vastavaks. Põhieesmärk on seotud raamatukogude kasutamise ja ligipääsetavuse võimaluste parandamisele. Olulisena on rõhutatud raamatukogutöötajate erialase pädevuse tõstmist ning senisest enam raamatukogude omavahelist koostööd erinevate projektide läbiviimiseks ning rahvusvahelise tegevuse parimate praktikatega tutvumiseks.

Rahvaraamatukogud saavad võimaluse areneda erinevate kogukonnale vajalike teenuste keskuseks, pakkuda rühmatöö ja koolitusvõimalusi ning parandada tingimusi nende korraldamiseks.

Määrus annab võimaluse võtta senisest enam ja kiiremini kasutusele uusi tehnoloogilisi lahendusi, mida seni on piiranud rahaliste võimaluste vähesus kohtadel.

Uusi tehnoloogilisi lahendusi seoses RFID tehnoloogiaga on seni Harjumaal saanud alustada Viimsi raamatukogu, Harju Maakonnaraamatukogu. 2023.a. on kavas alustada üleminekut RFID tehnoloogiale Rae valla raamatukogudes.

Raamatukapid on Harjumaa 14-s raamatukogus. Vahendite puudumise tõttu on raamatukappide soetamist kohtadel edasi lükatud või neist loobutud.

Määruse eelnõus toodud toetuse andmise eesmärgid, loodetav tulemus, nõuded taolejale, võimalik toetuse määr koos nõuetega taotlustele ja selgitused hindamiskriteeriumitele ning hindamiskomisjonide otsustele on arusaadavad.

Käesolevaga kooskõlastame määruse eelnõu.

Lugupidamisega

Rutt Enok

direktor